PREGÀRIA DELS FIDELS

[bookmark: _Hlk188880647]8 DE NOVEMBRE DE 2026 | D. 32 DE DURANT L’ANY / A
Pregària universal: Reunits entorn de Jesucrist, presentem ara la nostra pregària al Pare, amb fe i confiança. Preguem tot dient: ESCOLTEU-NOS, PARE.
1. Perquè l’Església administri els mitjans econòmics de què disposa, pensant sempre en el lloc que correspon a les persones més vulnerables. I que l’Esperit de Déu guiï els responsables de l’economia en aquesta tasca. PREGUEM.
2. Perquè, en cada comunitat cristiana, hi creixi el sentit de la responsabilitat, no només pel que fa al sosteniment econòmic de la pròpia comunitat i de tota la diòcesi, sinó en tots els aspectes de la vida pastoral. PREGUEM.
3. (A Catalunya i Balears) Perquè les persones que participen aquest cap de setmana en les Jornades de Formació per a Catequistes, visquin amb alegria el seu ministeri. PREGUEM.
4. Perquè totes les persones i les famílies que pateixen per qualsevol causa trobin la fraternitat dels qui tenen a prop i Déu els doni la força que necessiten. PREGUEM.
5. Perquè...	Preguem.
6. Perquè Déu, als qui ens hem aplegat al voltant de la seva taula, ens faci el do de la corresponsabilitat en la recerca del bé comú. PREGUEM.
Acolliu, Pare, la nostra pregària i escolteu el clam dels que més necessiten la nostra fraternitat. Per Crist, Senyor nostre.

Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

